Komisijos sprendimas
2001 m. liepos 25 d.
iš dalies keičiantis sprendimus 92/160/EEB, 92/260/EEB ir 93/197/EEB dėl registruotų arklių importo iš kai kurių Peru dalių
(pranešta dokumentu Nr. C(2001) 2314)
(tekstas svarbus EEE)
(2001/619/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Sprendimu 2001/298/EB [2], ypač į jos 13 straipsnio 2 dalį, 15 straipsnį, 16 straipsnį bei 19 straipsnio i ir ii punktus,
kadangi:
(1) 1979 m. gruodžio 21 d. Tarybos sprendimo 79/542/EEB [3] su paskutiniais pakeitimais, padarytais Komisijos sprendimu 2001/117/EEB [4], priede, nustatančiame trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašą, Peru yra įtrauktas į 2 dalies specialų stulpelį registruotiems arkliams.
(2) 1992 m. kovo 5 d. Komisijos sprendimu 92/160/EEB [5] su paskutiniais pakeitimais, padarytais Sprendimu 2001/611/EB, nustačiusiu tam tikrų trečiųjų šalių skirstymo į arklinių šeimos gyvūnų importo regionus sistemą [6], Peru regionavimas leidžia pakartotinai įvežti tik iš Limos municipalinės srities laikinai eksportuotus registruotus arklius.
(3) Komisijos sprendimas 93/195/EEB [7] su paskutiniais pakeitimais, padarytais sprendimu 2001/611/EB, nustatė veterinarijos reikalavimus ir veterinarinį sertifikavimą pakartotinai įvežant į Peru laikinai eksportuotus registruotus arklius.
(4) Komisijos sprendimai 92/260/EEB [8] ir 93/197/EEB [9] su paskutiniais pakeitimais, padarytais sprendimu 2001/611/EB, atitinkamai nustatė veterinarijos reikalavimus ir veterinarinį sertifikavimą laikinai įvežant ir importuojant registruotus arklius.
(5) Po Komisijos veterinarinio patikrinimo misijos į Peru paaiškėjo, jog su arklinių šeimos gyvūnų ligomis susijusią gyvūnų sveikatos padėtį pakankamai kontroliuoja veterinarijos tarnybos, ypač paaiškėjo, kad gerai kontroliuojamas arklinių šeimos gyvūnų judėjimas į tam tikras teritorijos dalis iš kitų šalies dalių.
(6) Peru veterinarijos tarnybos pateikė raštišką įsipareigojimą per 24 valandas telefaksu, telegrama ar teleksu Komisijai ir valstybėms narėms pranešti patvirtinimą apie bet kokias Direktyvos 90/426/EEB A priede išvardintas infekcines arba užkrečiamąsias arklinių šeimos gyvūnų ligas, apie kurias privalu pranešti šalyje, ir tinkamu laiku - apie visus arklinių šeimos gyvūnų skiepijimo arba importo politikos pakeitimus.
(7) Šalyje daugiau kaip dvejus metus neužfiksuota Venesuelos arklių encefalomielito atvejų, tačiau apie ligą pranešta gretimose šalyse.
(8) Peru negalima laikyti neapimtu vezikulinio stomatito, nes pranešama juo sergant daugelio šalies dalių galvijams iš šiaurinių Andų slėnių arkliams.
(9) Neseniai atliktas įnosių ir kergimo ligos tyrimas patvirtino šių ligų nebuvimą Peru, ir daugelį metų nepranešta apie arklių virusinį arteritą.
(10) Dėl sveikatos padėties kai kuriose kaimynėse šalyse, Peru įgyvendino regionavimą, apribodamas arklinių šeimos gyvūnų judėjimą iš šiaurinių į kitas šalies dalis, o arklinių šeimos gyvūnų judėjimą iš Limos regiono tiesiogiai kontroliuoja centrinės veterinarijos tarnybos.
(11) Todėl atrodo tinkama iš dalies pataisyti Sprendimą 92/160/EEB leidžiant į Bendriją importuoti registruotus arklius iš Limos regiono.
(12) Veterinarijos reikalavimai ir veterinarinis sertifikavimas registruotų arklių laikinam įvežimui ir importui į valstybes nares turi būti nustatyti atsižvelgiant į gyvūnų sveikatos padėtį atitinkamoje trečiojoje šalyje, ir turi būti atitinkamai iš dalies pakeisti sprendimai 92/260/EEB ir 93/197/EEB.
(13) Dėl aiškumo trečiųjų šalių sąrašų daliniuose pakeitimuose turėtų būti naudojami ISO šalies kodai.
(14) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/160/EEB priede antraštė "Peru (1)" pakeičiama antrašte "Peru", o žodžiai "Limos municipalinė sritis" pakeičiama žodžiais "Limos regionas".
2 straipsnis
Sprendimas 92/260/EEB iš dalies pakeičiamas taip:
1) I priedo D grupės trečiųjų šalių sąrašas pakeičiamas taip:
"Argentina (AR), Barbadosas (BB), Bermudai (BM), Bolivija (BO), Brazilija (1) (BR), Čilė (CL), Kuba (CU), Jamaika (JM), Meksika (1) (MX), Peru (1) (PE), Paragvajus (PY), Urugvajus (UY)";
2) II priedo D dalyje nustatyto sveikatos sertifikato antraštinė dalis pakeičiama taip:
"SVEIKATOS SERTIFIKATAS
laikinai įvežant registruotus arklius į Bendrijos teritoriją iš Argentinos, Barbadoso, Bermudų, Bolivijos, Brazilijos (1), Čilės, Kubos, Jamaikos, Meksikos (1), Peru (1), Paragvajaus, Urugvajaus trumpesniam nei 90 dienų laikotarpiui".
3 straipsnis
Sprendimas 93/197/EEB iš dalies pakeičiamas taip:
1) I priedo D grupės trečiųjų šalių sąrašas pakeičiamas taip:
"Argentina (AR), Barbadosas (2) (BB), Bermudai (2) (BM), Bolivija (2) (BO), Brazilija (1) (BR), Čilė (CL), Kuba (2) (CU), Jamaika (2) (JM), Meksika (2) (MX), Peru (1) (2) (PE), Paragvajus (PY) ir Urugvajus (UY)";
2) II priedo D dalyje nustatyto sveikatos sertifikato antraštinė dalis pakeičiama taip:
"SVEIKATOS SERTIFIKATAS
importuojant registruotus arklius į Bendrijos teritoriją iš Barbadoso, Bermudų, Bolivijos, Kubos, Jamaikos, Peru (1) bei registruotus, veislinius ir produkcinius arklinius iš Argentinos, Brazilijos (1), Čilės, Meksikos (1), Paragvajaus ir Urugvajaus".
4 straipsnis
Šis sprendimas skirtas valstybėms narėms.
Priimta Briuselyje, 2001 m. liepos 25 d.